1. **Bevezetés**

A [www.lapidaris.com](http://www.lapidaris.com) domain alatti webcímen üzemeltetett Honlap célja az OLINFORM SYSTEM Kft. által, a Lapidaris rendszer üzemeltetése keretében történő termék értékesítése és szolgáltatás nyújtása, mely a temetői nyilvántartások reformján túl, egyedülálló módon, modern technológiai megoldásokkal és eszközökkel teszi lehetővé elhunyt szeretteink emlékének ápolását.

A Honlapon, illetve hivatalos kereskedelmi partnereinknél megvásárolható termék és ahhoz kapcsolódó szolgáltatás elnevezése: **Lapidaris rendszer**.

A rendszer elemei: a sírhelyen elhelyezhető Lapidaris kő, az elhunyt online adatlapja, valamint 50 Mb tárhely.

A Lapidaris rendszer használatával lehetővé válik számunkra, valamint a rokonaink, barátaink, ismerősök és ismeretlenek számára a honlapon feltöltött, megörökített emlékek felelevenítése, és elveszített szeretteinkhez fűződő történeteink „életben tartása”. A Lapidaris rendszer bemutatását az *1. számú melléklet* tartalmazza, mely elérhető a Honlap „Mi az a Lapidaris”. menüpontjából.

A Lapidaris rendszer megvásárlásával e komplex rendszert, azaz a sírhelyen elhelyezhető, az elhunyt adatlapját tartalmazó elektronikus chippel ellátott Lapidaris követ, és a Lapidaris.com oldalról elérhető, a Lapidaris rendszerben szerkeszthető adatlapot, és az 50 Mb tárhelyet bocsátja a Vásárló részére a Szolgáltató.

Az adatlapon és a tárhelyen tárolt adatok tartalmának kezelése a Lapidaris rendszert megvásárló felhasználó kizárólagos joga és felelőssége.

1. **Az Általános Szerződési Feltételek célja, hatálya, szolgáltató adatai**
2. Az Általános Szerződési Feltételek (a továbbiakban: ÁSZF) célja, hogy a Szolgáltató és a Lapidaris rendszer felhasználója között létrejövő jogviszony részletes szabályait meghatározza, továbbá ismertesse a Lapidaris rendszer igénybe vételének részleteit és feltételeit.
3. Jelen ÁSZF hatálya kiterjed mindazokra a természetes személyekre, akik a Lapidaris rendszert a Honlapon keresztül, vagy hivatalos kereskedelmi ügynökeinknél megvásárolják, a Honlap használatával a Lapidaris rendszert igénybe veszik, az ÁSZF-et elfogadják és magukra nézve kötelezőnek ismerik el. A Szolgáltatónak semmilyen egyéb más módon leadott megrendelést – e-mail, telefon, postai küldemény – nem áll módjában elfogadni.
4. A Szolgáltató adatai:

Cégnév: OLINFORM SYSTEM Informatikai Szolgáltató és Kereskedelmi Korlátolt Felelősségű Társaság

Rövidített cégnév: OLINFORM SYSTEM Kft.

Cégjegyzékszám: 15-09-082363

Adószám: 25082795-2-15

Székhely: 4931 Tarpa, Esze Tamás út 24.

Pénzforgalmi jelzőszám: 10403428-50526769-67901009

Ügyfélszolgálat elérhetőségei: info@lapidaris.com

1. A Szolgáltató végzi egyúttal a Honlap szerkesztését, karbantartását, továbbá a honlap és az ahhoz kapcsolódó adatok tárolásához szükséges tárhely biztosítását.
2. A Szolgáltató a termék gyártója, és Lapidaris rendszer – ide értve a Honlapot is – szerzői jogainak jogosultja.
3. A Lapidaris rendszerrel kapcsolatos szerzői jogi védelem, mintahasználati oltalom, illetve védjegy jogi védelme kizárólag a Szolgáltatót illeti meg.
4. A Lapidaris rendszer Szolgáltató saját szoftvereként és képzőművészeti alkotásaként történő nyilvántartásba vételének – Szellemi Tulajdon Nemzeti Hivatala által kibocsátott –tanúsítvány száma: 006978.
5. **Az ÁSZF-ben használatos fogalmak**
6. Vásárló: A Lapidaris rendszer megvásárlását megrendelés útján kezdeményező természetes személy. A Vásárló *a fogyasztó és a vállalkozás közötti szerződések részletes szabályairól szóló* 45/2014. Kormányrendelet értelmében fogyasztónak minősül. A vásárló a Lapidaris rendszer megvásárlásával megszerzi a Lapidaris-kő tulajdonjogát, az elhunyt adatlapja feletti rendelkezési jogot, valamint az elhunyt adatlapjához 50 Mb méretű tárhelyet.
7. Adatlap: A Lapidaris rendszer megvásárlásával, a vásárló jogosultságot szerez adatlap létrehozására, mely tartalmazza az elhunyt adatait és a megemlékezők által megosztott tartalmakat, a megemlékezés során gyújtott gyertyákat.
8. Felhasználó: A Honlap böngészése során, illetve a Lapidaris kőben elhelyezett URL használatával a Lapidaris rendszer tartalmát, az elhunyt adatlapját megismerő, tartalmat elhelyező, megemlékező személy. A Felhasználóra vonatkozó rendelkezések esetén a Vásárlót is Felhasználónak kell tekinteni.
9. Adminisztrátor: A Vásárló és az általa adminisztrátori jogosultsággal felruházott Felhasználó(k) jogosultak az elhunyt adatlapjának tartalmát illetően az adatok pontosítását elvégezni, a megosztott tartalmakat törölni.
10. **A Lapidaris rendszer Honlapon történő igénybe vételének menete**

**A Lapidaris rendszer igénybe vételének technológiai feltételei**

1. A Lapidaris rendszer igénybe vételéhez elengedhetetlen az internetkapcsolat!
2. A Lapidaris kőbe beépített NFC chip funkciója csak abban az esetben működik, amennyiben internetképes eszköze NFC kompatibilis.
3. Javasoljuk, hogy a készüléke NFC kompatibilitását illetően érdeklődjön a készüléke értékesítőjénél.

**Megrendelés**

1. A Lapidaris rendszer megrendeléséhez a Honlapon keresztül a „Megrendelés” menüben az alábbi adatokat kell megadnia a Vásárlónak:
* Saját név (vezetéknév és keresztnév), levelezési és szállítási cím, e-mail elérhetőség, telefonszám, továbbá, az
* Elhunyt neve, születési neve, születési ideje, születési ország, település, halálozás időpontja, temető helyének országa, temető neve, címe,
* A választott szállítási és fizetési mód.
* Annak érdekében, hogy az elhunyt adatainak pontosságát biztosítani tudjuk a szolgáltatásunk nyújtása során, a honlapon keresztül be kell csatolni az elhunyt halotti anyakönyvi bizonyítványát is. Az adatok egyeztetését követően, a csatolt halotti anyakönyvi bizonyítvány törlésre kerül a rendszerből.
1. Az elküldött megrendelés alapján a Vásárló regisztrálását a Szolgáltató végzi el a megrendelés során megadott adatok egyeztetését követően, az aktiváláshoz szükséges teendőket e-mailben küldjük meg Vásárló részére.
2. A Lapidaris rendszer igénybe vételéhez biztosított ideiglenes jelszót a csomag kézhezvétele során kapott utasítás alapján tudja megváltoztatni.
3. A Vásárló köteles az általa megadott jelszót bizalmasan kezelni.
4. Amennyiben az azonosítás során a Lapidaris rendszer vásárlójának azonosítója és jelszava helyes megadását követően az adatai arra jogosulatlan harmadik személy birtokába kerültek, az ebből eredő károkért, illetve hátrányokért a Szolgáltató felelősséget nem vállal.
5. A Vásárló e-mail címe megadásával hozzájárul ahhoz, hogy a Szolgáltató technikai jellegű üzenetet küldjön számukra.
6. Amennyiben a Vásárló még nem töltötte be a 16-odik életévét, - a GDPR Preambulum (38) bekezdésére, valamint 8. cikkére figyelemmel – kizárólag törvényes képviselője által rendelheti meg a Lapidaris rendszert.
7. A Vásárló által kitöltött űrlapot a Szolgáltató automatikusan ellenőrzi és a kitöltés során észlelt technikai hibákról, vagy hiányosságokról hibaüzenet útján tájékoztatja a Vásárlót, akinek a korrigálást el kell végeznie a kapott útmutatás alapján.
8. A hiánytalanul kitöltött űrlap elküldését megelőzően kérjük a Vásárlót arra, hogy az e célra rendszeresített jelölőnégyzet kipipálásával nyilatkozzon arról, hogy az Általános Szerződési Feltételeket elolvasta, megértette, annak rendelkezéseit magára nézve kötelezőnek elfogadja, tekintettel arra, hogy a távollévők között létrejövő szerződés teljesüléséhez ez az aktus elengedhetetlen.
9. A Vásárló a jelölőnégyzet kipipálásával nyilatkozik továbbá arról, hogy megismerte az Adatkezelési tájékoztatót és hozzájárul a Szolgáltató, mint Adatkezelő adatkezelési tevékenységének tájékoztatóban leírt módon történő végzéséhez.
10. A Megrendelés elküldését követően a Lapidaris rendszer megrendelője részére az űrlapon megadott e-mail címére küldött levélben erősítjük meg megrendelése adatait, valamint elküldjük az ÁSZF elfogadására vonatkozó nyilatkozat időpontjában hatályos ÁSZF dokumentumot tartalmazó linket.
11. Amennyiben nem kap ilyen levelet, a rendszer nem fogadta el megrendelését. Ilyen esetben kérjük, vegye fel az ügyfélszolgálati elérhetőségeken velünk a kapcsolatot az üzemeltetői adatok között található elérhetőségeken.
12. A megrendelések feldolgozása munkanapokon 9.00 óra és 15.00 óra között történik. A megrendelés feldolgozásaként megjelölt időpontokon kívül is van lehetőség a megrendelésre, de ha az a munkaidő lejárta után történik, csak az azt követő munkanapon kerül feldolgozásra a megrendelés. Az elfogadott megrendelés teljesítési határideje, a visszaigazolástól számítva 1-10 munkanap. Abban az esetben, ha a termék nincs raktáron, a megrendelés teljesítése várhatóan a megrendeléstől számított 4 hét.
13. Miután elvégeztük megrendelésének feldolgozását, a megadott e-mail címére küldünk Önnek egy „Megrendelés lezárva” visszaigazolást.
14. A termék kiszállítására csak ezt követően kerül sor.
15. A megrendelés elfogadását, a kiszállításra feladást e-mailben jelezzük a Vásárló részére. Minden megrendelés egy egyedi megrendelési számmal azonosítható, melyre az ügyfélszolgálati ügyintézés során lehet hivatkozni.
16. A csomag tartalma: 1 db NFC chippel ellátott Lapidaris kő egyedi díszdobozban és 1 db aktiválási leírás, 1 db Hollóházi minőségi tanúsítvány, 1 db Lapidaris bemutatkozás, amely tartalmazza a kő felhelyezési útmutóját.
17. Amennyiben az üzemeltető hibás árat tüntet fel a termék mellett, a tőle elvárható gondosság ellenére, úgy az üzemeltető nem köteles a terméket a hibás áron szolgáltatni, de köteles a megrendelés visszaigazolásában felajánlani a vásárló részére a valós áron történő vásárlás lehetőségét. Amennyiben a Vásárló ezzel a lehetőséggel nem kíván élni, úgy megilleti a szerződéstől való egyoldalú elállás joga.
18. Külön csomagolási költséget nem számítunk fel.

**A megrendelt termék ellenértékének és a házhoz szállítás díjának fizetésének módja**

1. A Lapidaris rendszer ára: 60.000 Ft, mely a 27%-os ÁFÁ-t tartalmazza.
2. A Lapidaris rendszer ára a szállítási költséget tartalmazza, Magyarország területén.
3. A megrendelt termék fizetésének módja
* Banki előre utalással történő teljesítés: ha már visszaigazoltuk az Ön megrendelését, akkor az azzal egyidőben megkapott díjbekérő tartalmazza a bankszámlaszámunkat és a megrendelésszámot, amelyre hivatkozni kell az átutalás megjegyzés/közlemény rovatában. az átutalás bankszámlánkon történő jóváírását követően adjuk át a terméket kiszállításra a futárszolgálatnak.
* A kényelmes és biztonságos fizetést a BARION Payment Zrt. biztosítja, amely a Magyar Nemzeti Bank felügyelete alatt álló intézmény. Engedély száma: H-EN-I-1064/2013. További tájékoztatást a pénzügyi szolgáltatásról a link letöltésével kaphat. A Barion rendelkezik a bankkártya társaságok által megkövetelt PCI DSS tanúsítvánnyal, így jogosult bankkártya adatokat kezelni. A Barion szerverek biztonságát a Magyar Nemzeti Bank előírása szerint alakították ki.
* A Lapidaris rendszer megrendelője elfogadja, hogy az OLINFORM Kft. a pénzügyi teljesítés igazolása érdekében átadja a Vásárló adatait a BARION ZRT. részére.
* A bankkártyával történő fizetés esetén Önt átirányítjuk a szolgáltató oldalára, kártya adatai és a pénzügyi tranzakció adatai a Szolgáltató részére nem hozzáférhetőek.
* Utánvéttel történő teljesítés: A terméket az általunk megbízott futárszolgálat szállítja ki az Ön által megadott címre, ahol a termék, vagy termékek számla szerinti árát a futárnak kell készpénzben kifizetni.
1. A kiszállítás részleteiről, a kiszállításra átadásról, a kiszállítást végző futárszolgálat adatairól e-mailben küldünk tájékoztatást.
2. A szállítási határidő futárszolgálat által történő késedelmes kiszállításáért a Szolgáltató semmilyen felelősséget nem vállal.
3. A fizetendő végösszeg a megrendelés összesítője és visszaigazoló levél alapján minden költséget tartalmaz.
4. A számlát a kifizetésekor kapja meg, utánvét esetén az átvételt követően 14 napon belül elektronikus számlát küldünk a megrendeléskor regisztrált e-mail címre.
5. Kérjük a csomagot kézbesítéskor a kézbesítő előtt szíveskedjék megvizsgálni, és esetlegesen a terméken észlelt sérülés, vagy hiány esetén kérje jegyzőkönyv felvételét és ne vegye át a csomagot. Utólagos, jegyzőkönyv nélküli reklamációt nem áll módunkban elfogadni.

**Szállítási határidő**

1. Raktáron lévő Lapidaris kő esetében a megrendelt terméket
2. a vételár beérkezését követő, vagy
3. utánvéttel történő fizetési mód esetén a megrendelés megerősítésétől számított,

1-10 munkanapon belül, futárszolgálat kézbesíti a Vásárló részére az általa választott szállítási címre.

1. Abban az esetben, ha a termék nincs raktáron, az előző pontban feltüntetett szállítás határidő 4 hét.

**Házhozszállítási információk**

1. A Megrendelések kiszállítása futárszolgálat által 8.00-18.00 óra között történik.
2. Szállítási címként célszerű olyan címet megadni, ahol a most megjelölt napszakban a futárt folyamatosan fogadni tudják, és biztosítani tudják a küldemény ellenértékének.
3. Utánvéttel történő fizetési mód választása esetén, kizárólag abban az esetben rendelje meg a Lapidaris rendszert, amennyiben a csomag átvételekor ki tudja fizetni annak díját a futárnak. Az át nem vett, visszaküldött csomag esetében a termék árát, a szállítás és visszaszállítás díját a Vásárlórare terheljük, újraküldését kizárólag a csomag ellenértékének előre történő kiegyenlítése esetén áll módunkban ismételten elindítani.
4. A Lapidaris rendszer működésével, megrendelési, és szállítási folyamatával kapcsolatosan felmerülő esetleges további kérdések esetén a Kapcsolat menüben megadott ügyfélszolgálati elérhetőségeinken rendelkezésére állunk.

**Lapidaris rendszer igénybevétele**

1. A kézhez kapott Lapidaris követ a használati utasításban foglaltaknak megfelelően kell rögzíteni a sírkőre. Lehetőség szerint olyan helyet válasszunk a kő számára, amelyek a kő fizikai elérése szempontjából a legmegfelelőbb.
2. A csomag tartalmazza továbbá a Lapidaris oldalon a Megrendelés elfogadását követően létrehozott adatlap hozzáférési adatait, illetve a tartalomfeltöltési, módosítási, törlési leírásokat, illetve a „Fiókom” menüpontból elérhető adatokat és a szerkesztési lehetőségeket.
3. A Vásárlónak lehetősége van arra, hogy az elhunyt adatlapjának kezelését megossza más személyekkel (a továbbiakban: adminisztrátorok) által rendelkezésre bocsátott e-mail cím beállításával.
4. A Honlapon a felhasználók által nyilvánosan megosztott adatokat, tartalmakat illetően az elhunyt adatlapjának szerkesztését végző adminisztrátor(ok) felelőssége, hogy az egyes tartalmak erkölcsi és jogi normákat tiszteletben tartva jelenjenek meg.
5. A Honlap létrehozásának céljával, szellemiségével nem összeegyeztethető és/vagy jogszabályba ütköző tartalmak törlésére – az ügyfélszolgálati e-mail címre írt, erre irányuló kérelem, továbbá tevékenységi körében történő észlelése esetén – a Szolgáltató is fenntartja magának a jogot.
6. Egyebekben az elhunyt adatlapján megosztott tartalmakért a Szolgáltató nem vállal felelősséget.
7. **Elállás joga**
	1. A távollevők között kötött szerződésekről szóló, 45/2014. kormányrendelet szabályozása értelmében a jelen pont rendelkezései kizárólag a fogyasztónak minősülő Lapidaris rendszer megrendelője esetében alkalmazhatóak.
	2. A Vásárló az egyedi megrendelésre készülő, névre szóló Lapidaris rendszer megrendelését követően nem állhat el, annak teljes vételárát köteles megfizetni.
	3. Az elállási jog nem érinti a Vásárló – szerződés felmondására vonatkozó, Ptk. által szabályozott – jogait.
8. **Jótállás**
	1. A Szolgáltató által forgalmazott termékre az egyes tartós fogyasztási cikkekre vonatkozó kötelező jótállás szabályait tartalmazó 151/2003. Korm. rendelet szerint 1 éves jótállási idő áll a Lapidaris rendszer vásárlójának rendelkezésére a termék átadásának napjától.
	2. A Lapidaris rendszer vásárlóját a jótállás joga akkor nem illeti meg, ha a hiba a termék a részére való átadását követően keletkezett.
	3. A megjelölt rendelet alá nem tartozó termékek tekintetében a gyártó által biztosított jótállási idő a termék mellett feltüntetésre kerül. Ezzel kapcsolatos problémák felmerülése esetén a Szolgáltató pontos információt tud adni.
	4. Jótállás esetében a Lapidaris rendszer vásárlóját a jótállási időn belül a meghibásodott termék cseréje illeti meg.
	5. A garancia feltételek a használati útmutatóban levő feltételek betartásával együtt érvényesek.
	6. Termék meghibásodása esetén az ügyfélkapcsolati címen, továbbá elérhetőségeinken kaphat bővebb felvilágosítást a teendőkről.
	7. A csomag cégünkhöz történő beérkezését követően, videó kamerával rögzítésre kerül a csomag kibontása, illetve a visszaküldött termék megvizsgálása. Erre az esetleges, későbbiekben történő, félreértések elkerülése végett van szükség. (például, hogy a visszaküldött termék sérült, vagy hiányos volt).
	8. A hibás termék Szolgáltatóhoz történő visszajuttatásának költsége a vásárlót terheli. A meghibásodott készüléket közvetlenül a Szolgáltató címére kell visszaküldeni. Portósan küldött csomagokat nem vesz át átvevőpontunk, azt minden esetben visszaküldi a feladónak!
	9. A Szolgáltatónak törekszik arra, hogy a cserét a jótállási igény beérkezését követően 1-10 napon belül, raktárkészlet hiány esetén legkésőbb 4 héten belül elvégezze.
	10. A jótállás körében végzett tevékenység költségei a Szolgáltatót terhelik.
	11. Egyebekben a jótállásra a Ptk.6.171-173.§-ban foglaltak az irányadóak.
9. **Szavatosság**

A szolgáltatott termék hibája esetén a Szolgáltatóval szemben kellékszavatossági igény érvényesítésének van helye a Ptk. 6:159-167 :§ i szerint.

1. **Panaszok intézése**
	1. A Szolgáltató a panaszról jegyzőkönyvet köteles felvenni a Szolgáltató adatai között megjelölt helyen, és a panaszt a felvétel napjától számított öt évig, az arra adott válasszal együtt megőrizni.
	2. A Szolgáltató a hozzá írásban, ügyfélszolgálati címére beérkezett panaszt a beérkezésétől számított 30 napon belül megvizsgálja és arra érdemi választ ad.
	3. A panasz elutasítását a Szolgáltató indoklással együtt küldi meg.
	4. A Szolgáltatóval kötött szerződésből eredő jogviták elsősorban békés úton, megállapodással a felek között, vagy a Vásárló lakóhelye szerint illetékes fogyasztóvédelmi hatóság előtt intézhetők.
	5. Amennyiben a Vásárló fogyasztói panaszát a Szolgáltató elutasítja, a Vásárló a lakóhelye vagy tartózkodási helye szerint illetékes Békéltető Testülethez is fordulhat: a békéltető testület eljárása megindításának feltétele, hogy a Vásárló a Szolgáltatóval közvetlenül megkísérelje a vitás ügy rendezését. Az eljárásra - a Vásárló kérelmében megjelölt békéltető testület illetékes.
	6. **A Vásárló** jogvitából származó követelésének bíróság előtti érvényesítésére a Polgári Törvénykönyvről szóló 2013. évi V. törvény, valamint a Polgári Perrendtartásról szóló 2016. évi CXXX. törvény rendelkezései alapján van lehetőség.
2. **Adatkezelés**
	1. A kiszállítás megszervezése érdekében a kiszállításhoz szükséges adatait továbbítjuk a csomagküldő szolgálat részére, aki a kézbesítési feladatokhoz szükséges adatkezelésen túl további adatkezelési tevékenységet nem végez személyes adatai vonatkozásában.
	2. A számlázási adatokat a Szolgáltatóval Adatfeldolgozási Szerződést kötött, könyvelési szolgáltatást végző részére továbbítjuk, a számlák elektronikus feldolgozása, és a számviteli jogi kötelezettségek teljesítése céljából.
	3. A megrendeléseket erre vonatkozó megállapodás és adatfeldolgozói szerződés alapján kereskedelmi ügynökeink is kezelik. A kereskedelmi ügynökeinek listáját itt tekintheti meg.
	4. A Honlapon keresztül megadott adatait kezelik továbbá a LAPIDARIS ügyfélszolgálati munkatársak, akik az értékesítők által történt alap adat elírások korrigálását, valamint az érdeklődők, hozzátartozók tájékoztatását és a rendszerhasználati support tevékenységet végzik, valamint az ún. LAPIDARIS adminisztrátorok, akik teljes jogosultsággal rendelkeznek a rendszer felett. Ők a rendszer üzemetetői, további jogosultság kiosztást tehetnek meg, teljes adatbázis és statisztikai adatok egyaránt elérhetőek számukra.
	5. A Lapidaris rendszer igénybe vételével a termék Vásárlója, továbbá az általa megosztott jogosultságok alapján a további jogosultak maguk is Adatkezelővé válnak.
	6. Az elhunyt adatlapjának szerkesztése, tartalommal való feltöltése, megemlékezés elhelyezése nem tartozik a GDPR hatálya alá, tekintettel a személyes adatok magán célból történő otthoni használatára.
	7. A Lapidaris rendszerben az elhunyt adatlapját kezelő felhasználó(k)nak a Honlap látogatói által megosztott tartalmak tekintetében törlési joga van.
	8. A GDPR hatálya ugyan nem terjed ki továbbá az elhunyt személyek adatkezelésére, ugyanakkor a Lapidaris rendszer igénybe vételével az elhunyt adatlapját kezelő Vásárló rendelkezik az oldal tartalma, a felhasználók által megosztott tartalmak, bejegyzések felett. A Szolgáltató e tekintetben Adatfeldolgozónak minősül.
	9. A Honlap böngészése folyamán technikai információk kerülnek rögzítésre statisztikai célokból. Ezen adatokat, illetve a Felhasználó által megadott személyes adatokat az üzemeltető kizárólag jogilag hitelesen indokolt, és alátámasztott esetben adja át a hatóságok részére.
	10. A Lapidaris rendszer igénybevételéhez cookie-k engedélyezése szükséges. Amennyiben nem szeretné engedélyezi a cookie-k használatát, letilthatja a böngészője beállításaiban. Cookie-k tiltása esetén a szolgáltatás bizonyos elemei csak részben, vagy egyáltalán nem használhatóak. A cookie egy olyan fájl, amelyet a szerver küld a felhasználó böngészőjének, és amelyet a felhasználó számítógépe tárol. A cookie-ban személyes adat nem kerül tárolásra.
	11. A regisztrált adatokat a Szolgáltató szerződés felmondására vonatkozó szabályoknak megfelelően törli a rendszerből. A törlési kérelem biztonsági okokból csak akkor lesz érvényes, ha a törlési kérelmet a felhasználó regisztrált e-mail címéről teszi meg, így elkerülhető, hogy valaki szándékosan vagy tévedésből mást töröljön a regisztrációs adatbázisból.
	12. Kérjük, hogy részletesebb információk, valamint az adatvédelemhez fűződő jogai és lehetőségeit illetően tanulmányozza a Honlap **Adatkezelési tájékoztatóját**, melynek megismeréséről a Lapidaris rendszer vásárlója a megrendelés elküldése során az e célra rendszeresített jelölőnégyzet kipipálásával nyilatkozik.
3. **Kereskedelmi ügynöki tevékenység**
4. A Lapidaris rendszer értékesítését a Szolgáltatóval kereskedelmi ügynöki szerződést kötött vállalkozások, egyéni vállalkozók is végzik, melyek listáját itt tekintheti meg.
5. Az értékesítési feltételei, az ahhoz kötődő promóciós és marketing tevékenység meghatározása, illetve a termékhez fűződő jogok feletti rendelkezés joga kizárólag a Szolgáltatót illetik.
6. A megrendelés önálló kereskedelmi ügynök üzlethelyiségében történő feladásának esetére a fenti szabályok alkalmazandók azzal az eltéréssel, hogy a kereskedelmi ügynök által rögzített, kinyomtatott megrendelést a Vásárlónaknek alá kell írnia, illetve ezen keresztül kell nyilatkozatot tennie a 2.9-2.10 pontokban foglalt tartalommal az ÁSZF és az Adatvédelmi tájékoztató elfogadásáról.
7. **Jogszabályi háttér**
8. A jelen általános szerződési feltételekben nem szabályozott kérdésekben a Ptk (2013.évi V. törvény), valamint az alább felsorolt jogszabályok rendelkezései az irányadóak:
* Személyes adatait a hivatalos kereskedelmi ügynökeink is kezelik. A kereskedelmi Magyarország Alaptörvénye
* Az információs önrendelkezési jogról és az információszabadságról szóló 2011. évi CXII. törvény (Infotv.)
* az Európai Parlament és a Tanács (EU) 2016/679 rendelet (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről; (GDPR)
* Az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény (eKertv.)
* Az elektronikus hírközlésről szóló 2003. évi C. törvény (Eht.)
* A kutatás és a közvetlen üzletszerzés célját szolgáló név-és lakcímadatok kezeléséről szóló 1995. évi CXIX. törvény (Kknyt.)
* A gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény (Reklámtv.)
1. Amennyiben az ÁSZF rendelkezései a vonatkozó jogszabályokkal ütköznek, a jogszabályok vonatkozó rendelkezéseit kell irányadónak tekinteni.
2. **EGYÉB RENDELKEZÉSEK**
3. Jelen ÁSZF 2018. július 5. napján lép hatályba, mely visszavonásig érvényes. A szolgáltató fenntartja magának a jogot az ÁSZF egyoldalú módosítására, melyben bekövetkező változásokat a hatályba lépést megelőző napon nyilvánosságra hozza a lapidaris.com weboldalon, illetve a mindenkor hatályos ÁSZF megtalálható önálló kereskedelmi ügynökeinknél.

Kelt: Nyíregyháza, 2018. július. hó 5. nap

 --------------------------------

 Szolgáltató cégszerű aláírása